text: Landdistrikternes Fællesråd: Vi skal sikre gode rammevilkår for erhvervet
  27 februar 2016 kl. 19.52
  Der skal være fokus på bedre rammevilkår for erhvervslivet i landdistrikterne, mener Landdistrikternes Fællesråd. 
  I vækstpakken ”Vækst og udvikling i hele Danmark”, som regeringen præsenterede i november, skriver regeringen, at der skal være bedre mulighed for finansiering af boliger, men ifølge Landdistrikternes Fællesråd har man glemt finansieringen for erhvervsvirksomheder i vækstpakken,
  - Jeg tror, man har været meget fokuseret på bosætning i landdistrikterne, men erhvervet skal selvfølgelig også være der, og der skal være nogle rammevilkår for erhvervet. Vi er nødt til stadigvæk at sætte den på dagsordenen, og det vil vi blive ved med at gøre, siger Karsten Gram, der er næstformand i Landdistrikternes Fællesråd til TV SYD og fortsætter:
  - Om man lægger en virksomhed i Tistrup eller man lægger den i Varde – virksomheden er mindst ligeså god, mener Karsten Gram.
  Se interviewet med ham øverst.
  